Digilugu

Digilugu ehk digitaalne terviselugu on kogu riiki hõlmav terviseinfosüsteem, mis ühendab olemasolevaid tervishoiuasutuste infosüsteeme ja on üks osa e-tervisest. Digiloo andmekogu koondab inimese tähtsamaid isikuandmeid, haiguslugusid (sealhulgas ka sünnituslugu ja lahangulugu), visiite ja muud tervist puudutavat informatsiooni, nagu tervisekaart, kiirabikaart, hambaravikaart jne. Digilugu võimaldab arstidel edastada üksteisele ravi käigus tekkivaid dokumente ning pakub arstile aegkriitiliste ja isiku üldandmete päringu võimalust. Infosüsteem talletab patsiendi meditsiinilise ajaloo ja võimaldab konkreetse patsiendi raviarstidel sellega vajadusel tutvuda. Patsient saab kiirema ja pädevama meditsiinilise teeninduse, kuna raviarstil on võimalik operatiivselt kätte saada raviks vajalikku teavet patsiendi tervislikust seisukorrast. Patsient saab põhjaliku ülevaate tema kohta käivate meditsiiniandmete kasutamisest nii meditsiiniasutuste, riigi kui ka teiste digiloos osalejate poolt. Meditsiinistatistika muutub oluliselt kiiremaks, täpsemaks ja põhjalikumaks, võimaldades paremat ja efektiivsemat tervishoiu planeerimist ja korraldamist. Arstid on paremini informeeritud patsientide tervislikust seisundist ja neil on põhjalikum info patsiendi terviselugudest. Digilugu sisaldab kahesuguseid andmeid: Patsiendi ja meditsiinitöötajate sisestatud andmestik Andmestik välistest andmebaasidest: Tervishoiuamet Tervishoiuasutuste ja tegevuslubade nimekiri koos asutust identifitseerivate tunnustega Tervishoiutöötajate nimekiri koos töötajat identifitseerivate tunnustega Ravimiamet Ravimiregister Koodikeskus Tegevusluba omavate apteekide andmed Eesti Haigekassa Nimistut omavate perearstide nimekiri Perearstide nimistu, nimistu tegevuskohad Kindlustatus Patsiendile ordineeritud ja välja ostetud ravimid Sotsiaalkindlustusamet püsiva töövõimetuse ja puude arstlik ekspertiis Isikuandmed sh Tegevusala (lapsehoolduspuhkusel, pensioniõiguslik, töövõimetuse õiguslikkus jm) Leibkondsus Institutsionaliseerimine (sotsiaalhoolekande asutuses püsiva elukohana) Siseministeeriumi haldusala (Rahvastikuregister, Kodakondsus- ja Migratsiooniamet Isikuandmed sh Isikukood Sünnikoht Kodakondsus Õiguslikud sugulusseosed Leibkondsus Teovõime Eestkostjate andmed Andmed vanemlike õiguste äravõtmise kohta Surmafakti kontroll Tööturuamet Isikuandmed sh tegevusala Õiguslikult töötu Justiitsministeeriumi haldusala (Kinnipeetute register) Isikuandmed sh tegevusala Kinnipeetav Kohtuekspertiisibüroodes töötavate kohtuekspertide tuvastamine koos Tervishoiuameti töötajate registrist saadud andmetega (esitavad surmateatised) Rahandusministeeriumi haldusala (Tolli- ja Maksuamet) Isikuandmed sh tegevusala Töötab Eestis – loetakse töötavaks Saab töötamisest tulu väljaspool Eestit – loetakse töötavaks Haridusministeeriumi haldusala Koolide ja lasteasutuste andmed Koolitervishoiuteenuse osutaja teenindatavate laste nimekiri Eesti Hariduse Infosüsteem Arst-residentide alamregistri andmed Isikuandmed sh haridustase Kõrgeim lõpetatud haridustase Isikuandmed sh tegevusala Õppiv Kaitseministeeriumi haldusala Kaitseväe arstide andmed Kaitseväe arstide teenindatavate isikute andmed (Ajateenistujate nimekiri ja kaitseväe töötajate nimekiri) NARIS Veebileht digilugu.ee Andmekasutuse reeglid riigihanke "Digitaalse terviseloo infosüsteemi loomine" eesmärkide saavutamiseks. Eesti üleriigilised e-tervise projektid